title: 2013/570/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/209

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2011
   (2013/570/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2011,

               —

               având în vedere raportul Curții de Conturi privind conturile anuale finale ale Agenției Europene pentru Produse Chimice pentru exercițiul financiar 2011, însoțit de răspunsurile Agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1907/2006 al Parlamentului European și al Consiliului (4) de înființare a Agenției Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0097/2013),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului Agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi, și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 73.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 396, 30.12.2006, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Produse Chimice pentru exercițiul financiar 2011,

                  —

                  având în vedere raportul Curții de Conturi privind conturile anuale finale ale Agenției Europene pentru Produse Chimice pentru exercițiul financiar 2011, însoțit de răspunsurile Agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 1907/2006 al Parlamentului European și al Consiliului (4) de înființare a Agenției Europene pentru Produse Chimice, în special articolul 97,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0097/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene pentru Produse Chimice (denumită în continuare „Agenția”) aferente exercițiului financiar 2011 și cu privire la legalitatea și regularitatea operațiunilor subiacente;

                  B.

                  întrucât la 10 mai 2012 Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele:

                              —

                              a subliniat faptul că, întrucât Agenția lucrează cu credite nediferențiate la toate titlurile bugetare, este nerealist să se aștepte ca toate operațiunile planificate pentru un an calendaristic să fie angajate și plătite în cadrul aceluiași exercițiu bugetar, în special pentru cheltuielile operaționale din cadrul proiectelor (spre exemplu, dezvoltarea sistemelor informatice);

                              —

                              a invitat Agenția să-și îmbunătățească planificarea activităților în materie de resurse umane și proiecte la momentul stabilirii Programului anual de activitate;

                              —

                              a salutat înființarea de către Agenție a unei unități separate pentru înregistrarea și depunerea documentelor, precum și a unui grup de intervenție în caz de urgență;

                              —

                              a solicitat Agenției să respecte o metodologie strictă „de sus în jos”/„de jos în sus” pentru raportare, precum și principii clare de orientare în vederea definirii indicatorilor și a instrumentelor relevante de utilizat;

                  C.

                  întrucât, potrivit raportului Curții de Conturi, bugetul general al Agenției pentru exercițiul financiar 2011 s-a ridicat la 93 200 000 EUR, față de 75 500 000 EUR în 2010, ceea ce reprezintă o majorare cu 23,44 %;

                  D.

                  întrucât în exercițiul financiar 2011 Agenția a funcționat ca agenție autofinanțată și a nu primit din partea Comisiei nicio subvenție rambursabilă,

         Gestiunea bugetară și financiară

                  1.

                  constată din Raportul anual de activitate pe 2011 (RAA) al Agenției că, în conformitate cu Regulamentul (CE) nr. 1907/2006, Agenția este finanțată prin onorarii plătite de industrie pentru înregistrarea substanțelor chimice și, eventual, prin subvenții din partea Uniunii, în conformitate cu articolul 185 din Regulamentul financiar;

                  2.

                  ia act de faptul că, în 2011, Agenția a fost în întregime autofinanțată prin venituri din onorarii, neprimind nicio subvenție de la bugetul Uniunii; constată însă că Agenția a fost sprijinită de la bugetul Uniunii cu o sumă de doar 500 000 EUR din partea Comisiei (DG Mediu), compensație contractuală pentru derularea unor activități pregătitoare în vederea noului Regulament (UE) nr. 528/2012 al Parlamentului European și al Consiliului (7) privind produsele biocide;

                  3.

                  constată că creditele bugetare de plată prevăzute inițial pentru 2011, așa cum a conchis Consiliul de administrație în decembrie 2010, se ridicau la 99 800 000 EUR;

                  4.

                  constată din RAA că, în 2010, Agenția a primit o subvenție compensatoare de 36 000 000 EUR din partea Comisiei, înregistrată ca pasiv de prefinanțare; constată, totodată, că această sumă a fost în întregime rambursată Comisiei în 2011, după atingerea în 2011 a nivelului înalt de venituri proprii din onorarii prevăzut al Agenției;

                  5.

                  ia act de faptul că, în 2011, Consiliul de administrație a adoptat două bugete rectificative, după cum urmează:

                              —

                              primul buget rectificativ a crescut veniturile cu excedentul din 2010, respectiv 280 565 807,25 EUR; constată că acesta a introdus și suma de 500 000 EUR la venituri alocate pentru contractul de servicii încheiat între Agenție și DG Mediu pentru activitățile pregătitoare în vederea Regulamentului (UE) nr. 528/2012;

                              —

                              cel de-al doilea buget rectificativ a diminuat cheltuielile bugetare cu 7 142 500 EUR (7 %);

                  6.

                  constată din RAA că rata de execuție bugetară pentru 2011 a fost de 96 %;

         Angajamente și plăți

                  7.

                  ia act din RAA de faptul că volumul total de reportări ale creditelor de angajament și de plată a fost de 14 421 314,76 EUR, reprezentând 16,2 % din angajamentele prevăzute; solicită Agenției să informeze autoritatea care acordă descărcarea de gestiune cu privire la măsurile întreprinse pentru a remedia deficiențele cauzate de nivelul excesiv al reportărilor, deoarece această situație contravine principiului bugetar al anualității;

                  8.

                  constată din RAA că bugetul adoptat pentru titlul I în 2011 (54 508 000 EUR) a fost suplimentat prin transferuri de la titlul III cu 4,25 % (2 316 781,90 EUR), din care 2 005 138,33 EUR pentru cheltuieli de personal; constată, totodată, că, prin urmare, rata de execuție pentru titlul I a atins 99,16 %;

                  9.

                  constată că, din volumul total de 12 254 740,59 EUR de credite de angajament și de plată reportate din bugetul 2010, a fost anulată o sumă totală de 1 758 060,98 EUR;

                  10.

                  salută eforturile Agenției de a îmbunătăți planificarea și monitorizarea resurselor, precum și eforturile de a introduce orientări la nivelul întregii Agenții pentru promovarea principiului anualității; constată, în special, că Agenția a reușit să reducă rata reportărilor de la 29 % în 2009 la 17 % în 2010, respectiv la 16,2 % în 2011;

         Sisteme de supraveghere și de control

                  11.

                  ia act din raportul Curții de Conturi de faptul că rezultatele celui mai recent inventar fizic, efectuat în 2011, pun în lumină o serie de deficiențe, vizând în special proporția scăzută de active asimilate tehnologiilor informației și comunicațiilor (TIC) verificate din punctul de vedere al valorii; constată, totodată, că nu există nicio politică oficială cu privire la inventarul activelor fixe; invită Agenția să informeze autoritatea care acordă descărcarea de gestiune cu privire la acțiunile luate pentru implementarea unei politici formale privind inventarierea activelor fixe;

                  12.

                  constată că costurile legate de proiectele TIC date deja în funcțiune sunt înregistrate de Agenție cu titlul de cheltuieli, în loc să fie recunoscute ca active fixe; constată, totodată, că este prevăzut ca această politică să fie finalizată și aprobată efectiv în primul trimestru al lui 2013; invită Agenția să informeze autoritatea care acordă descărcarea de gestiune cu privire la stadiul punerii în aplicare a respectivei politici;

         Proceduri de recrutare

                  13.

                  constată că Curtea de Conturi a depistat deficiențe în procedurile de recrutare; solicită prin urmare Agenției să informeze autoritatea care acordă descărcarea de gestiune cu privire la acțiunile întreprinse pentru a le remedia; consideră că unele dispoziții din Statutul funcționarilor pot crea sarcini administrative considerabile; prin urmare, solicită Comisiei să permită introducerea unui anumit grad de simplificare în temeiul dispozițiilor de la articolul 110 din Statutul funcționarilor în ceea ce privește agențiile;

                  14.

                  constată din RAA că Agenția a angajat în continuare personal înalt calificat, respectiv 88 de persoane în 2011, ceea ce a permis completarea schemei de personal a Agenției la 98 %;

                  15.

                  ia act de faptul că, la 31 decembrie 2011, numărul total de posturi ocupate de agenți temporari era de 441 din 456 de posturi disponibile, numărul total de agenți contractuali și experți naționali detașați fiind de 101 la sfârșitul lui 2011; ia act de faptul că numărul total de posturi ocupate de agenți contractuali era de 62, iar restul personalului se cifra la 46 de persoane (experți naționali detașați, personal interimar, stagiari);

                  16.

                  monitorizează atent procedurile îmbunătățite de recrutare și de selecție care au fost instituite în ultimul exercițiu; consideră că aplicarea integrală a normelor și procedurilor este necesară pentru a asigura Agenției o reputație optimă;

         Conflicte de interese

                  17.

                  salută faptul că Curtea de Conturi a realizat un audit având drept obiectiv evaluarea politicilor și a procedurilor utilizate în cadrul a patru agenții europene, inclusiv al acestei Agenții, pentru gestionarea situațiilor de conflict de interese și a prezentat rezultatele în Raportul său special nr. 15/2012;

                  18.

                  regretă că, în conformitate cu constatările Curții de Conturi, la momentul finalizării activității de pe teren (octombrie 2011), Agenția nu era în măsură să gestioneze în mod adecvat situațiile de conflict de interese; remarcă, în plus, că politicile Agenției în materie de conflicte de interese erau incomplete, declarațiile de interese nu erau nici verificate, nici publicate, ci sigilate și nu exista nicio formare profesională privind conflictele de interese;

                  19.

                  apreciază faptul că Agenția întreprinde o serie de măsuri în urma auditului Curții de Conturi, îndeosebi:

                              —

                              o politică privind gestionarea potențialelor conflicte de interese, adoptată în septembrie 2011;

                              —

                              un nou model, mai detaliat, pentru declarațiile de interese;

                              —

                              noi instrucțiuni pentru completarea declarațiilor de interese, adoptate în noiembrie 2011;

                              —

                              publicarea declarațiilor de interese ale personalului executiv al Agenției pe site-ul său de internet începând cu ianuarie 2012;

                              —

                              un comitet consultativ privind conflictele de interese înființat în iunie 2012, a cărui ședință constitutivă a avut loc în august 2012;

                              —

                              un cod de conduită pentru membrii consiliului de administrație, adoptat în martie 2012;

                              —

                              criterii provizorii de eligibilitate pentru organele Agenției, adoptate în septembrie 2012;

                              —

                              norme de aplicare în materie de prevenire a conflictelor de interese și de procesare a informațiilor privind potențialele conflicte de interese în rândul personalului Agenției, adoptate în iunie 2012 și respectiv în octombrie 2012;

                              —

                              instrucțiuni pentru personalul executiv cu privire la prevenirea conflictelor de interese, inclusiv criterii concrete de evaluare, adoptate în noiembrie 2012;

                              —

                              un set de instrucțiuni revizuite privind cadourile și ospitalitatea primite de personalul Agenției, adoptat în decembrie 2012;

                        îndeamnă Agenția să pună în aplicare în continuare recomandările Curții de Conturi pentru a evita orice conflict de interese în diferitele sale structuri de conducere sau operaționale și să informeze autoritatea care acordă descărcarea de gestiune cu privire la punerea în aplicare a politicilor și procedurilor menționate mai sus, precum și cu privire la orice noi evoluții în ceea ce privește gestionarea conflictelor de interese;

                  20.

                  invită Agenția să introducă în rapoartele sale anuale de activitate o secțiune specială care să descrie măsurile luate pentru prevenirea și gestionarea conflictelor de interese și care să conțină, printre altele:

                              —

                              numărul de cazuri de conflicte de interese verificate;

                              —

                              numărul de cazuri de tip „ușă turnantă”;

                              —

                              măsurile adoptate în fiecare categorie de cazuri;

                              —

                              numărul de proceduri inițiate pentru cercetarea situațiilor de abuz de încredere și rezultatele acestora;

                              —

                              sancțiunile aplicate;

                  21.

                  subliniază faptul că declarațiile de interese ale membrilor Consiliului de administrație sunt disponibile pe site-ul de internet al Agenției, spre deosebire de unele CV-uri; invită Agenția să informeze autoritatea care acordă descărcarea de gestiune în legătură cu progresele realizate în această privință cât mai curând posibil;

                  22.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (8) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 73.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 396, 30.12.2006, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 192.

         (7)  JO L 167, 27.6.2012, p. 1.

         (8)  Texte adoptate, P7_TA(2013)0134 (A se vedea pagina 374 din prezentul Jurnal Oficial).


title: Decizia (PESC) 2015/317 a Comitetului politic și de securitate din 24 februarie 2015 privind acceptarea contribuției unei țări terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (ATALANTA/2/2015)

text:
               27.2.2015

               RO

               Jurnalul Oficial al Uniunii Europene

               L 56/75

         DECIZIA (PESC) 2015/317 A COMITETULUI POLITIC ȘI DE SECURITATE
   din 24 februarie 2015
   privind acceptarea contribuției unei țări terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (ATALANTA/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 10,
   având în vedere Decizia Comitetului politic și de securitate ATALANTA/3/2009 din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (2009/369/PESC) (2),
   întrucât:

               (1)

               În conformitate cu articolul 10 alineatul (2) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile corespunzătoare privind acceptarea contribuțiilor propuse din partea statelor terțe.

               (2)

               La 29 aprilie 2014 COPS a adoptat Decizia ATALANTA/2/2014 (3), care a modificat Decizia ATALANTA/3/2009.

               (3)

               În urma recomandării privind o contribuție din partea Columbiei adresată de comandantul operației UE la 24 octombrie 2014 și a avizului Comitetului militar al Uniunii Europene din 22 ianuarie 2015, contribuția din partea Columbiei ar trebui să fie acceptată.

               (4)

               Participarea Columbiei este condiționată de intrarea în vigoare a Acordului dintre Uniunea Europeană și Republica Columbia de instituire a cadrului de participare a Republicii Columbia la operațiile Uniunii Europene de gestionare a crizelor (4), semnat la 5 august 2014.

               (5)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   (1)   Contribuția Columbiei la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) este acceptată și este considerată semnificativă.
   (2)   Columbia este scutită de contribuții financiare la bugetul Atalanta.
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 februarie 2015.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  JO L 112, 6.5.2009, p. 9.

      (3)  Decizia Comitetului politic și de securitate ATALANTA/2/2014 din 29 aprilie 2014 privind acceptarea contribuției unei țări terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de modificare a Deciziei ATALANTA/3/2009 (2014/244/PESC) (JO L 132, 3.5.2014, p. 63).

      (4)  JO L 251, 23.8.2014, p. 8.


title: Decizia Comisiei din 28 iunie 2013 privind numirea membrilor titulari și a supleanților Comitetului pentru terapii avansate ca reprezentanți ai medicilor și ai asociațiilor de pacienți  Text cu relevanță pentru SEE

text:
               29.6.2013

               RO

               Jurnalul Oficial al Uniunii Europene

               C 187/9

         DECIZIA COMISIEI
   din 28 iunie 2013
   privind numirea membrilor titulari și a supleanților Comitetului pentru terapii avansate ca reprezentanți ai medicilor și ai asociațiilor de pacienți
   (Text cu relevanță pentru SEE)
   2013/C 187/08
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 726/2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (1), în special articolul 21 alineatul (1),
   întrucât:

               (1)

               Regulamentul (CE) nr. 1394/2007 stabilește normele specifice cu privire la autorizarea, supravegherea și farmacovigilența medicamentelor pentru terapie avansată. Articolul 20 din regulamentul respectiv stabilește înființarea unui Comitet pentru terapii avansate în cadrul Agenției Europene pentru Medicamente.

               (2)

               Articolul 21 alineatul (1) litera (c) din Regulamentul (CE) nr. 1394/2007 stabilește includerea în Comitetul pentru terapii avansate a doi membri titulari și doi supleanți numiți de Comisie, pe baza unei invitații publice de manifestare a interesului și după consultarea Parlamentului European, ca reprezentanți ai medicilor.

               (3)

               Articolul 21 alineatul (1) litera (d) din Regulamentul (CE) nr. 1394/2007 stabilește includerea în Comitetul pentru terapii avansate a doi membri titulari și doi supleanți numiți de Comisie, pe baza unei invitații publice de manifestare a interesului și după consultarea Parlamentului European, ca reprezentanți ai asociațiilor de pacienți.

               (4)

               În conformitate cu articolul 21 alineatul (3) din Regulamentul (CE) nr. 1394/2007, membrii titulari și supleanții Comitetului pentru terapii avansate sunt numiți pentru o perioadă de trei ani. Mandatul membrilor titulari și al supleanților numiți în 2009 a expirat și, în consecință, a fost lansată o nouă invitație în 2012.

               (5)

               În conformitate cu articolul 21 alineatul (1) din Regulamentul (CE) nr. 1394/2007, Comisia a lansat o invitație publică de manifestare a interesului. Parlamentul European a fost consultat cu privire la rezultatele evaluării cererilor primite,

         ADOPTĂ PREZENTA DECIZIE:
   Articolul 1
   Sunt numiți membri titulari și supleanți ai Comitetului pentru terapii avansate, ca reprezentanți ai medicilor, pentru o perioadă de trei ani începând cu 1 iulie 2013:

               —

               Pieter DOEVENDANS (membru titular) și Esteve TRIAS (supleant);

               —

               Bernd GÄNSBACHER (membru titular) și Ramadan JASHARI (supleant).

         Articolul 2
   Sunt numiți membri titulari și supleanți ai Comitetului pentru terapii avansate, ca reprezentanți ai asociațiilor de pacienți, pentru o perioadă de trei ani începând cu 1 iulie 2013:

               —

               Michele LIPUCCI DI PAOLA (membru titular) și Monica ENSINI (supleant);

               —

               Kieran BREEN (membru titular) și Mariette DRIESSENS (supleant).

      Adoptată la Bruxelles, 28 iunie 2013.

            Pentru Comisie

         Tonio BORG

            Membru al Comisiei

      (1)  JO L 136, 30.4.2004, p. 1.


title: Decizia Consiliului din 19 decembrie 2002 privind încheierea unui Acord sub forma unui schimb de scrisori între Comunitatea Europeană și Statele Unite ale Americii privind modificarea concesiunilor referitoare la cereale prevăzute în lista CE CXL anexată la GATT 1994

text:
Anunţ juridic important

|

32003D0254

Jurnalul Oficial L 095 , 11/04/2003 p. 0040 - 0044 ediţie specială în limba cehă capitol 11 volum 46 p. 173  - 173 ediţie specială în limba estonă capitol 11 volum 46 p. 173  - 173 ediţie specială în limba maghiară capitol 11 volum 46 p. 173  - 173 ediţie specială în limba lituaniană capitol 11 volum 46 p. 173  - 173 LV.ES capitol 11 volum 46 p. 173  - 173 MT.ES capitol 11 volum 46 p. 173  - 173 PL.ES capitol 11 volum 46 p. 173  - 173 SK.ES capitol 11 volum 46 p. 173  - 173 ediţie specială în limba slovenă capitol 11 volum 46 p. 173  - 173

		Decizia Consiliuluidin 19 decembrie 2002privind încheierea unui Acord sub forma unui schimb de scrisori între Comunitatea Europeană și Statele Unite ale Americii privind modificarea concesiunilor referitoare la cereale prevăzute în lista CE CXL anexată la GATT 1994(2003/254/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 26 iulie 2002, Consiliul a autorizat Comisia să înceapă negocieri în temeiul articolului XXVIII din GATT 1994 în vederea modificării anumitor concesiuni aplicabile cerealelor. În consecință, Comunitatea Europeană a notificat OMC la 26 iulie 2002 cu privire la intenția sa de a modifica anumite concesiuni din lista CE CXL.(2) Negocierile au fost purtate de către Comisie în consultare cu comitetul instituit în temeiul articolului 133 din Tratat și în cadrul directivelor de negociere elaborate de Consiliu.(3) Comisia a negociat cu Statele Unite ale Americii, membru al OMC având un interes substanțial în calitate de principal furnizor, un acord sub forma unui schimb de scrisori.(4) Acordul sub forma unui schimb de scrisori dintre Comunitatea Europeană și Statele Unite ale Americii ar trebui prin urmare aprobat.(5) Pentru a asigura posibilitatea ca acordul să fie aplicat pe deplin începând cu 1 ianuarie 2003 și până la modificarea Regulamentului (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor [1], Comisia ar trebui să fie autorizată să adopte derogări temporare de la regulamentul menționat.(6) Măsurile necesare pentru punerea în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [2],DECIDE:Articolul 1Acordul sub forma unui schimb de scrisori dintre Comunitatea Europeană și Statele Unite ale Americii privind modificarea concesiunilor referitoare la cereale prevăzute în lista CE CXL, anexată la GATT 1994, se aprobă în numele Comunității.Textul acordului se anexează la prezenta decizie.Articolul 2În măsura în care este necesar pentru ca acest acord să poată fi aplicat pe deplin începând cu 1 ianuarie 2003, Comisia poate deroga de la Regulamentul (CEE) nr. 1766/92, în conformitate cu procedura prevăzută la articolul 3 alineatul (2) din prezenta decizie, până la modificarea regulamentului menționat, dar nu mai târziu de 30 iunie 2003.Articolul 3(1) Comisia este asistată de comitetul de gestionare a cerealelor, instituit în temeiul articolului 23 din Regulamentul (CEE) nr. 1766/92.(2) Când se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE se stabilește la o lună de zile.(3) Comitetul își stabilește regulamentul de procedură.Articolul 4Președintele Consiliului este autorizat să desemneze persoana împuternicită să semneze acordul care angajează Comunitatea.Adoptată la Bruxelles, 19 decembrie 2002.Pentru ConsiliuPreședinteleM. Fischer Boel[1] JO L 181, 1.7.1992, p. 21. Regulament astfel cum a fost modificat ultima dată prin Regulamentul (CE) nr. 1666/2000 (JO L 193, 29.7.2000, p. 1).[2] JO L 184, 17.7.1999, p. 23.--------------------------------------------------


title: 2008/371/CE: Decizia Parlamentului European și a Consiliului din 29 aprilie 2008 de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește ajustarea cadrului financiar multianual

text:
               16.5.2008

               RO

               Jurnalul Oficial al Uniunii Europene

               L 128/8

      DECIZIA PARLAMENTULUI EUROPEAN ȘI A CONSILIULUI

   din 29 aprilie 2008
   de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește ajustarea cadrului financiar multianual
   (2008/371/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 48,
   având în vedere propunerea Comisiei,
   întrucât:

               (1)

               Ca urmare a întârzierilor înregistrate în adoptarea anumitor programe operaționale din cadrul rubricilor 1b și 2, o sumă de 2 034 milioane EUR, în prețuri curente, provenind din sumele alocate pentru fondurile structurale, Fondul de Coeziune, dezvoltarea rurală, Fondul european pentru pescuit nu a putut fi angajată în 2007, nici reportată pentru exercițiul 2008. În temeiul punctului 48 din Acordul interinstituțional, această sumă trebuie transferată în exercițiile financiare ulterioare prin creșterea plafoanelor corespunzătoare de cheltuieli ale creditelor de angajament.

               (2)

               Anexa I la Acordul interinstituțional privind disciplina bugetară și buna gestiune financiară ar trebui să fie modificată în consecință (2),

         DECID:
   Articol unic
   Anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie.

      Adoptată la Bruxelles, 29 aprilie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         D. RUPEL

      (1)  JO C 139, 14.6.2006, p. 1. Acord modificat prin Decizia 2008/29/CE a Parlamentului European și a Consiliului (JO L 6, 10.1.2008, p. 7).

      (2)  În acest scop, valorile din cadrul prețurilor curente sunt modificate în prețuri corespunzătoare anului 2004.

      ANEXĂ
      Cadrul financiar 2007-2013

                  (milioane EUR – prețuri constante 2004)

                  Credite de angajament

                  2007

                  2008

                  2009

                  2010

                  2011

                  2012

                  2013

                  Total 2007-2013

                              1.

                              Creștere durabilă

                     50 865

                     53 262

                     54 071

                     54 860

                     55 400

                     56 866

                     58 256

                     383 580

                              1a

                              Competitivitate pentru creștere și ocupare a forței de muncă

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1b

                              Coeziune pentru creștere și ocuparea forței de muncă

                  42 461

                  43 667

                  43 862

                  43 860

                  44 094

                  44 744

                  45 342

                  308 030

                              2.

                              Conservarea și gestionarea resurselor naturale

                     51 962

                     54 685

                     54 017

                     53 379

                     52 528

                     51 901

                     51 284

                     369 756

                  din care: cheltuielile de piață și plăți directe

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Cetățenie, libertate, securitate și justiție

                     1 199

                     1 258

                     1 380

                     1 503

                     1 645

                     1 797

                     1 988

                     10 770

                              3a

                              Libertate, securitate și justiție

                  600

                  690

                  790

                  910

                  1 050

                  1 200

                  1 390

                  6 630

                              3b

                              Cetățenie

                  599

                  568

                  590

                  593

                  595

                  597

                  598

                  4 140

                              4.

                              UE ca actor mondial

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Administrație
                               (1)

                     6 633

                     6 818

                     6 973

                     7 111

                     7 255

                     7 400

                     7 610

                     49 800

                              6.

                              Compensări

                     419

                     191

                     190

                     800

                  Total credite de angajament

                  117 277

                  122 683

                  123 370

                  123 862

                  124 167

                  125 643

                  127 167

                  864 169

                  în procentaj din VNB

                  1,08 %

                  1,09 %

                  1,07 %

                  1,05 %

                  1,03 %

                  1,02 %

                  1,01 %

                  1,048 %

                  Total credite de plată

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  ca procentaj din VNB

                  1,06 %

                  1,06 %

                  0,97 %

                  1,00 %

                  0,97 %

                  0,97 %

                  0,95 %

                  1,00 %

                  Marjă disponibilă

                  0,18 %

                  0,18 %

                  0,27 %

                  0,24 %

                  0,27 %

                  0,27 %

                  0,29 %

                  0,24 %

                  Plafonul de resurse proprii ca procentaj din VNB

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Cheltuielile cu pensiile incluse în plafonul acestei rubrici sunt calculate net de contribuțiile personalului la regimul respectiv de pensii, în limita a 500 milioane EUR, pentru perioada 2007-2013.


title: 2009/352/CE: Decizia Consiliului din 23 aprilie 2009 de numire a unui membru german în cadrul Comitetului Regiunilor

text:
               30.4.2009

               RO

               Jurnalul Oficial al Uniunii Europene

               L 109/40

      DECIZIA CONSILIULUI

   din 23 aprilie 2009
   de numire a unui membru german în cadrul Comitetului Regiunilor
   (2009/352/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului german,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor devine vacant ca urmare a încheierii mandatului domnului Volker HOFF,

         DECIDE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   Doamna Nicola BEER, Staatssekretärin für Europa, Hessisches Ministerium der Justiz, für Integration und Europa.
   Articolul 2
   Prezenta decizie produce efecte de la data adoptării.

      Adoptată la Luxemburg, 23 aprilie 2009.

            Pentru Consiliu

            Președintele

         P. GANDALOVIČ

      (1)  JO L 56, 25.2.2006, p. 75.